Mazda ringiaeg oli rühma kehvem, kuid see on tingitud lihtsalt väiksemast võimsusest. Aga RX-8 oli kõige parema juhitavusega ja toimis kõigis situatsioonides stabiilselt. Pidurid olid ülihead ega kadunud kuhugi. Roolitunnetus võiks vähe parem olla, kuid ei häirinud oluliselt. Vedrustus töötas ja mingit õõtsumist ei esinenud. ESP ehk Mazda terminoloogia järgi DSC oli oma ülesannete kõrgusel ega olnud eriti "pealetükkiv", mida näitasid ka ringiajad. Mazda on ringrajatreeninguteks igati sobiv sõiduvahend.